তরুণীদের কুপ্রস্তাব, সোশ্যাল মিডিয়ায় পোস্ট করা ভিডিও দেখে গ্রেফতার ১

কলকাতা: বান্ধবীর সঙ্গে বাড়ি ফেরার সময় পথ আটকে কুপ্রস্তাব ও দুর্ব্যবহার করার অভিযোগ উঠল দুই ব্যক্তির বিরুদ্ধে। ঘটনাটি ঘটেছে উত্তর ২৪ পরগনা (North 24 Parganas) জেলার গোবরডাঙ্গা থানায এলাকায়। ঘটনার সময়ে এক তরুণী অভিযুক্তদের একটি ভিডিও (viral video) ক্যামেরাবন্দি করেন। এমনকী, সেই রাতেই দুর্ব্যবহারের কথা থানাতেও জানিয়ে এসেছিল।

পরবর্তীতে ঘটনার বিবরণ তুলে ধরে সোশ্যাল মিডিয়াতে সেই ভিডিও পোস্ট করা হয়। খবর চাউর হতেই তরুণীদের ডেকে থানায় জিজ্ঞাসাবাদ করে গোবরডাঙ্গা থানা। এরপর বুধবার তরুণীদের বয়ান এফআইআর হিসেবে গণ্য করে। এদিন গোবরডাঙ্গা থানার পুলিশ তদন্তে নেমে এক অভিযুক্তকে গ্রেফতার করে। ধৃতের নাম সঞ্জয় মল্লিক। বাড়ি গোবরডাঙ্গার গন্ধর্বপুর এলাকায়।

আরও পড়ুন: দত্তপুকুর কাণ্ডে মৃতের পরিচয় জানতে পারল পুলিশ, ধৃত ১

উল্লেখ্য, ভিডিওতে থাকা বাকি অভিযুক্তর খোঁজ করছে স্থানীয় থানার পুলিশ। রাতে বান্ধবীকে নিয়ে গোবরডাঙ্গায় এক তরুণী বাড়ি ফেরার পথে অভিযুক্তরা তাঁদের সঙ্গে দুর্ব্যবহার করে বলে অভিযোগ। একদিন বাদেই সেই ভিডিও সোশ্যাল মিডিয়ায় তাঁরা পোস্ট করেন। এরপরেই নড়েচড়ে বসল প্রশাসন। বৃহস্পতিবার ধৃতকে তোলা হবে বারাসত আদালতে।